Diari Oficial de la Generalitat Valenciana


Sumari del DOGV 5397, del 28-11-2006 (2006/13527)

ORDE de 15 de novembre de 2006, de la Conselleria de Cultura, Educació i Esport, per la qual es convoca concurs públic per a la concessió de 2 beques per a la realització de pràctiques professionals en matèria d'organització, en servicis de la Conselleria de Cultura, Educació i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13450


Data del document
:   15-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * enginyer
    * ajuda pública
    * ciència administrativa
    * assignació per estudis
    * professió de la informàtica

ORDE de 15 de novembre de 2006, de la Conselleria de Cultura, Educació i Esport, per la qual es convoca concurs públic per a la concessió de 2 beques per a la realització de pràctiques professionals en matèria d'organització, en servicis de la Conselleria de Cultura, Educació i Esport. [2006/13717]  
L'emergència de les noves tecnologies en les matèries relacionades amb l'educació, requerix, a més de coneixements tècnics especialitzats, una pràctica que només es pot adquirir per mitjà del coneixement de les activitats destinades al seu desplegament i implantació que ajuden a completar la formació del personal tècnic.  
Fent ús de les facultats que em conferix l'article 35 de la Llei de la Generalitat 5/1983, de 30 de desembre, de Govern Valencià,   
ORDENE  
Primer  
Convocar concurs públic per a la concessió de 2 beques per a la realització de pràctiques professionals en matèria d'organització, en servicis de la Conselleria de Cultura, Educació i Esport.   
Així mateix s'aproven les bases per les quals es regix esta convocatòria, incloses com a annex I, el model de sol·licitud per a les esmentades beques, inclòs com a annex II i el document de cessió de drets de propietat intel·lectual, inclòs com a annex III, així com el model de currículum a omplir pels sol·licitants, com a annex IV.  
Segon  
L'import màxim a concedir és 24.200 euros, que s'abonaran a càrrec del capítol IV, codi de línia T5548000, aplicació pressupostària 09.01.03 del programa 452.20 Arxius i Innovació Tecnològica, i la concessió queda condicionada a l'aprovació dels pressupostos de la Generalitat per al 2007, d'acord amb l'Orde de 26 de setembre de 1994, de la Conselleria d'Economia, Hisenda i Ocupació.  
DISPOSICIONS FINALS  
Primera  
Es delega en la directora general d'Arxius i Innovació Tecnològica la facultat de resoldre la concessió de les beques i se l'autoritza a adoptar, en l'àmbit de les seues competències, les mesures necessàries per a l'ordenació, instrucció i resolució de l'orde.  
Segona  
La present orde produirà efectes el mateix dia que es publique en el Diari Oficial de la Generalitat.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:   
a) El recurs de reposició s'ha d'interposar davant del conseller de Cultura, Educació i Esport en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 15 de novembre de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX I  
Bases per les quals es convoca concurs públic per a la concessió de 2 beques per a la realització de pràctiques professionals en matèria d'organització en servicis de la Conselleria de Cultura, Educació i Esport.  
Primera. Objecte  
L'objecte de la convocatòria és la concessió de beques per a la realització de pràctiques professionals en matèria d'organització, en servicis de la Conselleria de Cultura, Educació i Esport.  
Segona. Duració i quantia  
El període de duració de les beques comprendrà des de la data que s'indique en la resolució d'adjudicació, que serà objecte de publicació en el Diari Oficial de la Generalitat, fins al 31 de desembre de l'any 2007. Durant el mes d'agost se suspendrà la vigència de les beques.  
L'import se satisfarà mensualment, a raó de 1.100 euros bruts mensuals per beneficiari.   
Les beques són incompatibles amb altres que es pogueren concedir per a la mateixa o semblant activitat i amb qualsevol tipus de relació laboral que supere les 15 hores de treball setmanal.  
La prestació es realitzarà en els servicis centrals de la Conselleria de Cultura, Educació i Esport.  
Tercera. Requisits  
Les beques objecte d'esta convocatòria s'adjudicaran per mitjà de concurs entre els aspirants que reunisquen els següents requisits amb anterioritat a la finalització del termini de presentació d'instàncies, exigits en l'article 13.2 i 3 LGS, i els acrediten documentalment:  
a) Tindre nacionalitat espanyola o ser nacionals d'algun altre estat membre de la Unió Europea i tindre veïnatge administratiu en qualsevol municipi de la Comunitat Valenciana.   
b) Ser llicenciats en Enginyeria Industrial Intensificació Organització i Gestió Industrial, Enginyeria d'Organització Industrial o en Administració i Direcció d'Empreses i, en tot cas, haver obtingut la titulació en els cinc últims cursos acadèmics (del 2001/2002 al 2005/2006), o bé en alguna convocatòria extraordinària del curs 2005/2006, però sempre que s'acredite tindre la titulació abans de finalitzat el termini de presentació de sol·licituds.  
c) No podran obtindre la condició de beneficiaris els sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.  
d) No podran obtindre la condició de beneficiaris els sol·licitants que no es troben, a la finalització del termini de presentació de sol·licituds, al corrent de les obligacions fiscals i amb la seguretat social.  
Quarta. Presentació de sol·licituds i documentació a aportar  
1. Les sol·licituds s'han de dirigir a la Conselleria de Cultura, Educació i Esport, Direcció General d'Arxius i Innovació Tecnològica, i es podran presentar en el Registre General de la Conselleria de Cultura, Educació i Esport; en el Registre de les direccions territorials de Cultura, Educació i Esport d'Alacant, Castelló o València; o per qualsevol dels mitjans previstos en l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este últim cas s'avisarà immediatament l'òrgan gestor per fax o correu electrònic.  
Si es presenta en una oficina de correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals, en desplegament de la Llei 24/1998, de 13 de juliol, del Servici Postal Universal i de Liberalització dels Servicis Postals.  
2. El termini de presentació de sol·licituds serà de vint dies hàbils, comptats a partir de l'endemà de la publicació de la present convocatòria en el Diari Oficial de la Generalitat.   
3. Les sol·licituds s'hauran d'acompanyar de la documentació següent:  
a) Certificació acadèmica oficial que acredite haver aconseguit la titulació corresponent i on consten les qualificacions obtingudes i el nombre de convocatòries per assignatura. Serà imprescindible que el certificat incloga la nota mitjana, el contrari serà causa d'exclusió en la valoració.  
b) Currículum, en el model normalitzat inclòs com a annex IV.  
c) Certificat d'empadronament.  
d) Els certificats, o si escau, acreditació d'haver-los sol·licitat,que acrediten que el sol·licitant es troba al corrent de les obligacions tributàries i fiscals, en els termes establits en l'Orde de la Conselleria d'Economia, Hisenda i Ocupació de 30 de maig de 1996 (DOGV de 21 de juny de 1996). L'acreditació es realitzarà presentant les certificacions pertinents expedides per les corresponents delegacions d'Hisenda de l'Estat, les tresoreries territorials de la Seguretat Social i els servicis territorials de la Conselleria d'Economia, Hisenda i Ocupació.  
e)Tota la documentació que jutge pertinent adjuntar i siga compatible amb els mèrits avaluables en la base sèptima.  
f) Fotocòpia del DNI o passaport.  
4. Tota la documentació s'haurà de presentar en documents originals o en fotocòpies degudament compulsades. La documentació que no complisca estos requisits no serà tinguda en compte a l'hora de baremar l'expedient personal del sol·licitant.  
Només seran computats els requisits que s'acrediten en data anterior a la de formalització de les sol·licituds.  
5. Si la sol·licitud no reunix els requisits i documents que s'assenyalen en esta base es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si no ho fa, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en els termes que preveu l'article 42 de la mateixa llei.  
6. Així mateix, perquè els participants acrediten el compliment dels requisits establits en els articles 11 i 13.2 de la Llei 38/2003, de 17 de novembre, General de Subvencions (BOE 18.11.2003), s'inclou en la sol·licitud la declaració responsable de no incórrer en prohibició per a ser beneficiari de subvencions prevista en l'article 13.7 de la dita llei.   
Quinta. Instrucció  
La instrucció del procediment correspondrà al Servici d'Informàtica i Tècniques de Gestió, el qual realitzarà d'ofici totes les actuacions necessàries per a la determinació, coneixement i comprovació de les dades en virtut de les quals s'ha de formular la proposta de resolució.  
Sexta. Comissió Qualificadora  
1. Per a la valoració dels mèrits dels sol·licitants es constituïx una Comissió Qualificadora. La comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Estarà presidida pel cap de l'Àrea d'Informàtica, Organització i Innovació Tecnològica. En formaran part com a vocals el cap del Servici d'Arxius, el cap del Servici d'Informàtica i Tècniques de Gestió i dos funcionaris del Servici d'Informàtica i Tècniques de Gestió, designats pel cap de l'Àrea d'Informàtica, Organització i Innovació Tecnològica, un dels quals farà de secretari, amb veu i vot.   
2. La comissió podrà ser assessorada, en tot cas, per personal tècnic o professional i disposarà de facultats per a realitzar per mitjà dels seus membres totes les comprovacions necessàries per a la qualificació dels mèrits adduïts, així com la realització de prova pràctica o entrevista, si és oportú.  
Sèptima. Barem  
Les condicions de mèrit avaluables per la Comissió Qualificadora que caldrà presentar degudament justificades i les puntuacions a atorgar són les següents:  
a) Expedient acadèmic personal, de 0 a 8 punts.  
b) Realització de cursos especialitzats en institucions oficials que tinguen relació amb l'àrea de la beca, de 0 a 4 punts. En cap cas es puntuaran en el present subapartat els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre o hagen servit per a obtindre crèdits necessaris per a aconseguir alguna titulació universitària.  
c) Altres mèrits relacionats amb la matèria objecte d'esta convocatòria que es puguen al·legar, de 0 a 5 punts.  
d) Altres títols acadèmics oficials que no constituïsquen requisit per a la concessió de la beca. Només es puntuarà el títol o títols de major nivell, entenent compreses aquelles altres titulacions necessàriament prèvies per a l'obtenció del nivell superior:  
. Títol de doctor, 2 punts.  
. Títol de llicenciat o equivalent, 1 punt.   
. Diploma universitari o equivalent, 0'5 punts   
e) Prova personal, si és el cas, de 0 a 8 punts. La realització d'esta prova serà potestativa per a la Comissió Qualificadora, i podrà consistir en la realització d'un exercici de caràcter teòric i/o pràctic o en una entrevista i, en tot cas, només a aquells sol·licitants que superen la puntuació mínima indicada en el paràgraf següent. Si es realitza es comunicarà als sol·licitants amb una antelació mínima de cinc dies naturals.  
Les sol·licituds que no obtinguen un mínim de sis punts en l'avaluació general seran desestimades.  
Octava. Resolució i notificació  
1. Una vegada finalitzada la valoració dels expedients de cada un dels aspirants, la Comissió Qualificadora elevarà la corresponent proposta a la directora general d'Arxius i Innovació Tecnològica, qui resoldrà l'adjudicació de les beques. Les resolucions es publicaran en el Diari Oficial de la Generalitat, en els termes que preveu l'article 18 de la Llei General de Subvencions.  
Així mateix, la Comissió Qualificadora podrà proposar que siguen declarades desertes les beques de col·laboració si, a parer seu, no hi ha concursants amb mèrits suficients per a l'adjudicació.  
2. Els candidats que, havent superat la puntuació mínima establida en la base sèptima, no hagen sigut proposats, podran integrar una llista d'espera a l'efecte de cobrir les vacants que es produïsquen per renúncia o revocació.  
3. Si en el termini de sis mesos, comptats a partir del dia que produïsca efectes la present orde, no s'haguera dictat una resolució per part de l'òrgan competent i realitzat la notificació corresponent, s'entendrà que les sol·licituds formulades pels interessats queden desestimades.   
Novena. Propietat intel·lectual  
Els autors dels treballs realitzats a l'empara d'esta convocatòria es comprometen, com a condició prèvia al pagament de la beca, a cedir per escrit els drets de reproducció, distribució, comunicació pública i transformació, a tots els nivells, per període indefinit i en règim d'exclusivitat.  
El document de cessió haurà d'ajustar-se al model que figura com a annex III i presentar-se en les condicions que figuren en la base onzena.   
Deu. Justificació de les quantitats percebudes  
Per al compliment del que disposa l'art. 30 de la Llei General de Subvencions, les persones adjudicatàries de les beques hauran d'acreditar davant de la Conselleria de Cultura, Educació i Esport, la realització de l'activitat, per mitjà d'un certificat del responsable del servici on s'haja disfrutat de la beca i la presentació d'una memòria detallada de les activitats de formació realitzades pel becari. Esta memòria, que tindrà un màxim de 10 folis, s'haurà de presentar en el Servici d'Informàtica i Tècniques de Gestió en el termini de cinc dies una vegada finalitzada la beca.  
Onze. Obligacions de la persona beneficiària  
Les obligacions de la persona beneficiària, hauran d'adequar-se a l'article 14 LGS, l'incompliment de les quals donarà lloc a l'exigència de les responsabilitats o sancions que corresponguen, i a deixar sense efecte la resolució de concessió de la beca i, si és el cas, al reintegrament, amb exigència de l'interés de demora:  
a) Aportar la següent documentació prèviament a l'atorgament:  
. El document de cessió de la propietat intel·lectual, inclòs com a annex III.  
Prèviament a la resolució definitiva, la unitat responsable de la instrucció del procediment es posarà en contacte amb els beneficiaris perquè complisquen este requisit.  
b) Realitzar les activitats de formació que el personal tècnic del centre corresponent els encomane, raó per la qual hauran de romandre en els locals del centre o servici corresponent durant la vigència de la beca i en el seu horari habitual. Les activitats estaran en funció de la formació dels becaris i en cap cas substituiran els treballs ordinaris del centre o la seu.  
c) Acreditar davant de la Conselleria de Cultura, Educació i Esport, la realització de l'activitat, a l'efecte del que disposa la base deu, així com el compliment dels requisits i condicions que determinen la concessió o gaudi de l'ajuda.   
d) El sotmetiment a les actuacions de control financer que corresponen a la Intervenció General, en relació amb les beques concedides.  
e) Comunicar a la Conselleria de Cultura, Educació i Esport l'obtenció d'altres beques per a la mateixa finalitat, procedents de qualssevol administracions o ens públics, així com qualsevol altre extrem dels indicats en l'article 14 de la Llei General de Subvencions.  
Dotze. Obligacions de la Conselleria de Cultura, Educació i Esport  
1. Són obligacions de la Conselleria de Cultura, Educació i Esport respecte als becaris acollits a la present convocatòria:  
a) Proporcionar al becari o becària el suport necessari i facilitar-li la utilització dels mitjans, instruments i equips necessaris per al normal desenvolupament de la seua activitat.  
b) Designar un tutor o tutora, per a la coordinació i orientació de l'activitat del becari o becària.  
c) Vetlar pel desenvolupament adequat del programa de formació del becari o becària.  
2. Finalitzat el termini de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.  
Tretze. Forma de pagament  
Les beques s'abonaran cada mes per transferència bancària, prèvia justificació d'haver realitzat l'activitat que en va motivar la concessió.  
El període mínim de beca que dóna dret a meritació econòmica és d'un mes natural. Si el becari renúncia a la beca abans de la finalització, se li pagarà la part proporcional d'acord amb l'activitat realitzada.  
Catorze. Compliment  
Tota alteració de les condicions tingudes en compte per a la concessió de les beques i, en tot cas, l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió en els termes establits en la normativa reguladora de la subvenció.  
Quinze. Efectes de l'incompliment de les obligacions contretes  
Quedarà sense efecte la concessió de la beca, després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la present convocatòria. Quan siga per causes justificades es pagarà la part proporcional.  
El temps restant de prestació de la beca podrà ser exercit, a requeriment de la Direcció General d'Arxius i Innovació Tecnològica, per la següent o successives persones integrants de la borsa de reserva, en funció de l'orde resultant en la baremació i la disponibilitat pressupostària.  
Setze. Facultats d'inspecció  
Quan, en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca, els agents encarregats de la seua realització podran acordar la retenció de les factures, documents equivalents o substitutius i qualsevol altre document relatiu a les operacions en què tals indicis es manifesten.  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.  
El control financer de les beques i les infraccions i sancions administratives que es deriven de les funcions de control es regularan d'acord amb el títol III i IV de la Llei 38/2003, de 17 de novembre, General de Subvencions.  
Dèsset. Situació de la persona beneficiària  
La concessió i aprofitament de la beca no implicarà cap vinculació laboral o administrativa amb la Conselleria de Cultura, Educació i Esport, ni amb cap dels centres i servicis dependents de la Generalitat, ni suposa cap compromís d'incorporació posterior a les plantilles dels dits centres.